《游二圣禅寺》
明代·袁宗道

荒城残寺也相宜，水满池塘花绕篱。席地双柑兼斗酒，随身一钵共军持。

黄衣零落前朝敕，青叶莓苔幼妇碑。十载高阳酣畅地，重来风景异当时。

作者简介：（1560—1600）荆州府公安人，字伯修。万历十四年会试第一。授编修，官终右庶子。时王世贞、李攀龙主文坛，复古摹拟之风极盛，宗道与弟袁宏道、袁中道力排其说。推崇白居易、苏轼，因名其斋为白苏斋。为文崇尚本色，时称公安体。有《白苏斋类稿》。